Carolina Panthers
<s>Carolina Panthers je profesionalni klub američkog nogometa koji se natječe u NFL ligi.</s><s>Sjedište im je u gradu Charlotte u Sjevernoj Carolini.</s><s>Osnovani su 1993. godine i članovi su južne divizije NFC konferencije.</s><s>Najveći uspjeh im je pojavljivanje u Super Bowlu 2003. godine.</s><s>Svoje domaće utakmice igraju na Bank of America Stadiumu.</s>

<s>Povijest kluba</s>

<s>Počeci 
Panthersi su osnovani 1993. godine  nakon odluke NFL lige o proširenju.</s><s>Tako su postali 29. član lige, prvi novi član od 1976. kada su u ligu ušli Seattle Seahawksi i Tampa Bay Buccaneersi.</s><s>Panthersi su 1995. predvođeni trenerom Domom Capersom odigrali svoju prvu sezonu, i to u zapadnoj diviziji NFC konferencije.</s><s>Završili su na 4. mjestu (od 5 ekipa u diviziji) s omjerom 7-9. To je ujedno bio i najbolji omjer pobjeda i poraza neke momčadi u prvoj sezoni u povijesti NFL-a.</s><s>Već u sljedećoj sezoni Panthersi su imali 12 pobjeda te se tako plasirali u doigravanje.</s><s>Tamo su ih u prvoj utakmici čekali Dallas Cowboysi, osvajači Super Bowla iz prethodne godine, koje su Panthersi pobijedili rezultatom 26:17.</s><s>Tom pobjedom su došli do konferencijskog finala gdje su poraženi 30:13 od budućih prvaka Green Bay Packersa predvođenih Brettom Favreom.</s><s>Dvije gubitničke sezone nakon toga dovele su do otpuštanja trenera Capersa  kojeg je zamjenio George Seifert.</s><s>On je vodio momčad tri sezone, u posljednjoj (sezona 2001.) momčad je pobijedila samo jednom, te je i Seifert opušten.</s>

<s>Era Johna Foxa 
Momčad je 2002. preuzeo dotadašnji koordinator obrane New York Giantsa John Fox.</s><s>Panthersi su te sezone prebačeni u južnu diviziju NFC konferencije.</s><s>Unatoč dobroj igri u obrani, Foxova prva sezona je završena sa 7 pobjeda i 9 poraza, te momčad nije ušla u doigravanje.</s><s>Do velikog poboljšanja je došlo već iduće godine kada su Panthersi osvojili diviziju s 11 pobjeda.</s><s>U playoffu su redom pobijeđivali Dallas Cowboyse (29:10), St.</s><s>Louis Ramse (29:23 nakon dva produžetka) i u konferencijskom finalu Philadelphia Eaglese (14:3).</s><s>U finalnoj utakmici čekao ih je quarterback Tom Brady sa svojim New England Patriotsima.</s><s>U dotad najgledanijem Super Bowlu u povijesti (i po mnogim ocjenama sportskih novinara jednom od najboljih i najuzbudljivijih finala ), Patriotsi su pobijedili rezultatom 32:29 i tako osvojili svoj drugi naslov u zadnje tri sezone.</s>

<s>Nakon jedne slabije sezone, Panthersi se vraćaju u formu 2005., kada na krilima wide receivera Stevea Smitha opet ulaze u doigravanje.</s><s>Nakon pobjeda u doigravanju nad New York Giantsima i Chicago Bearsima, Panthersi su ušli u konferencijsko finale gdje gube od Seattle Seahawksa rezultatom 34:14.</s><s>Iduće pojavljivanje u playoffu morali su čekati tri godine.</s><s>Nakon dvije osrednje sezone, 2008. završavaju s 12 pobjeda i osvajanjem divizije, ali gube odmah u prvoj utakmici doigravanja od Arizona Cardinalsa (33:13).</s><s>Panthersi 2009. imaju još jednu osrednju sezonu (omjer 8-8), ali zato sezonu 2010. završavaju katastrofalnim učinkom od samo dvije pobjede.</s><s>Taj učinak im donosi prvi pick idućeg NFL drafta, na kojem u prvoj rundi biraju quarterbacka Cama Newtona.</s>

<s>Ron Rivera i Cam Newton 
Loša sezona donijela je Carolini i smjenu trenera.</s><s>Fox 2011. dobiva otkaz, a momčad preuzima Ron Rivera.</s><s>Prve dvije sezone Rivera završava gubitničkim omjerom, ali se počinju nazirati pomaci nabolje.</s><s>Newton je 2011. proglašen najboljim rookie napadačkim igračem sezone, a godinu kasnije još jedan pick Panthersa iz prve runde drafta dobiva sličnu nagradu - linebacker Luke Kuechly postaje najbolji rookie obrambeni igrač.</s><s>Panthersi 2013. osvajaju diviziju sa 12 pobjeda i ulaze u doigravanje prvi put nakon 2008.</s>

<s>Učinak po sezonama od 2002.</s>

<s>Izvori</s>

<s>NFL klubovi</s>

